ವ್ಯಾಕ್ಸಿನ್ ಹಾಕ್ಕೊಂಡು ಯಾರೂ ಉದ್ಧಾರ ಆಗಿಲ್ಲಲಸಿಕೆ ಬೇಡ ಅಂತ ಛಾವಣಿ ಏರಿದ ಯುವಕ ಚಿತ್ರದುರ್ಗ: ನನಗೆ ಲಸಿಕೆ ಬೇಡ ಎಂದು ಯುವಕನೋರ್ವ ಹಠ ಮಾಡಿ ಆರೋಗ್ಯ ಸಿಬ್ಬಂದಿಯನ್ನು ನೋಡುತ್ತಿದ್ದಂತೆ ಮನೆ ಛಾವಣಿ ಏರಿ ಕುಳಿತ ಘಟನೆ ಜಿಲ್ಲೆಯ ಚಳ್ಳಕೆರೆ ತಾಲೂಕಿನ ನಾಯಕನಹಟ್ಟಿ ಬಳಿಯ ದೇವರಹಳ್ಳಿ ಗ್ರಾಮದಲ್ಲಿ ನಡೆದಿದೆ. ಗ್ರಾಮದ ಮಂಜುನಾಥ್ ಎಂಬ ಯುವಕ ಆರೋಗ್ಯ ಸಿಬ್ಬಂದಿಯೊಂದಿಗೆ ರಂಪಾಟ ನಡೆಸಿದ್ದು, ತಾಲೂಕು ಅಧಿಕಾರಿ ರಘುಮೂರ್ತಿ ಯುವಕನ ಬಳಿ ಮನವಿ ಮಾಡಿಕೊಂಡರು ಆತ ಬಗ್ಗಲಿಲ್ಲ. ಲಸಿಕೆ ಹಾಕಿಸಿಕೊಳ್ಳಲು ಭಯಪಟ್ಟು ಯುವಕ ರಂಪಾಟ ನಡೆಸಿದ್ದು, ಗ್ರಾಮಸ್ಥರು ಸಹ ಎಷ್ಟೇ ತಿಳುವಳಿಕೆ ಮೂಡಿಸುವ ಪ್ರಯತ್ನ ಮಾಡಿದರೂ ಕೂಡ ಛಾವಣಿಯಿಂದ ಇಳಿಯದೆ ಹಠ ಮಾಡಿದ್ದಾನೆ. ಅಲ್ಲದೇ, ವ್ಯಾಕ್ಸಿನ್ ಹಾಕೊಂಡು ಯಾರೂ ಉದ್ಧಾರ ಆಗಿಲ್ಲ. ನಂಗೆ ಬೇಡವೇ ಬೇಡ ನೀವು ಇಲ್ಲಿಂದ ಹೋಗಿ.. ಎಂದು ಆರೋಗ್ಯ ಸಿಬ್ಬಂದಿ ಮೇಲೆಯೇ ಅಸಮಾಧಾನ ವ್ಯಕ್ತಪಡಿಸಿದ್ದಾನೆ. ಯುವಕನ ವರ್ತನೆಗೆ ಆರೋಗ್ಯ ಸಿಬ್ಬಂದಿಗಳು ಹೈರಾಣರಾಗಿದ್ದಾರೆ.